b'\n_START_ARTICLE_\nStanislovas Kostka \xc4\x8cartoriskis\n_START_SECTION_\nBiografija\n_START_PARAGRAPH_\nKorecko linijos magnat\xc5\xb3 \xc4\x8cartoriski\xc5\xb3 gimin\xc4\x97s atstovas, herbo \xe2\x80\x9ePogonia\xe2\x80\x9c savininkas. Lietuvos did\xc5\xbeiojo v\xc4\x97liavininko, kunigaik\xc5\xa1\xc4\x8dio Juozapo \xc4\x8cartoriskio (m. 1750) ir Terez\xc4\x97s Denhof, Pamario vaivados Vladislovo Denhofo dukters, vyresnysis s\xc5\xabnus._NEWLINE_Jo aukl\xc4\x97tojas buvo ksiondzas - piaristas Mam\xc4\x8dinskis. Da\xc5\xbeniausiai jis gyveno netoli Krokuvos, bet da\xc5\xbenai buvo Liubline ir Var\xc5\xa1uvoje Augusto Stipriojo valdymo pabaigoje. 1732 m. gruod\xc4\xaf buvo i\xc5\xa1rinktas pasiuntiniu nuo Braclavo vaivadijos \xc4\xaf seim\xc4\x85._NEWLINE_Lenkijos karaliaus Augusto III valdymo metu Stanislovas Kostka \xc4\x8cartoriskis u\xc5\xbe\xc4\x97m\xc4\x97 Lietuvos did\xc5\xbeiojo taurininko pareigyb\xc4\x99, o 1742 m. gegu\xc5\xbe\xc4\x97s 21 d. tapo Kar\xc5\xabnos did\xc5\xbeiuoju med\xc5\xbeiokliu. 1743 m. \xe2\x80\x93 Vislicos pasiuntinys \xc4\xaf seim\xc4\x85. 1752 m. gavo Lucko seni\xc5\xabno pareigyb\xc4\x99. 1744 m. kovo 8 d. tapo Baltojo erelio ordino kavalieriumi._NEWLINE_Kunigaik\xc5\xa1tis Stanislovas Kostka \xc4\x8cartoriskis sirgo tuberkulioze._NEWLINE_1763 met\xc5\xb3 baland\xc5\xbeio 25 d. atsisak\xc4\x97 Lucko seni\xc5\xabno pareig\xc5\xb3 savo vyresnio s\xc5\xabnaus Juozapo Klemenso \xc4\x8cartoriskio naudai, bet tik tai ant popieriaus, o fakti\xc5\xa1kai vykd\xc4\x97 tas pareigas iki savo mirties. _NEWLINE_1763 metais po Lenkijos karaliaus Augusto III mirties kunigaik\xc5\xa1tis Stanislovas Kostka \xc4\x8cartoriskis buvo paskirtas ATR pasiuntiniu Pr\xc5\xabsijos r\xc5\xabmuose Berlyne. Band\xc4\x97 pasiekti i\xc5\xa1rinkim\xc4\x85 \xc4\xaf seim\xc4\x85 \xe2\x80\x9esavo\xe2\x80\x9c pasiuntinius ir neleisti \xc4\xaf seim\xc4\x85 Voluin\xc4\x97s vaivados Juozapo Kanto Osolinskio, \xe2\x80\x9eFamilijos\xe2\x80\x9c prie\xc5\xa1ininko. 1764 metais pasira\xc5\xa1\xc4\x97 i\xc5\xa1rinkim\xc4\x85 \xc4\xaf Lenkijos karaliaus sost\xc4\x85 Stanislov\xc4\x85 August\xc4\x85 Poniatovsk\xc4\xaf.  _NEWLINE_Kar\xc5\xabnaciniame seime 1764 metais Stanislovas Kostka \xc4\x8cartoriskis buvo paskirtas pasiuntiniu deryboms su rus\xc5\xb3 ir pr\xc5\xabs\xc5\xb3 pasiuntiniais. 1765 met\xc5\xb3 vasar\xc4\xaf rimtai sirgo. _NEWLINE_1766 met\xc5\xb3 baland\xc5\xbeio 5 d., \xc5\xa1e\xc5\xa1tadien\xc4\xaf Stanislovas Kostka \xc4\x8cartoriskis mir\xc4\x97 Var\xc5\xa1uvoje. Baland\xc5\xbeio 8 d. j\xc4\xaf palaidojo bernardin\xc5\xb3 ba\xc5\xbeny\xc4\x8dioje Zeb\xc5\xbeydovo - Kalvarijoje.'